wickkiey/tamil-wikipedia-markdown huggingface dataset:
# லின் சீசு


**லின் சீசு** (Lin Ze-xu) என்பவர் குவிங் பேரரசின், குவங்தோவ் மாகாணத்தின் சிறப்பு ஆளுநராக (Special Commissioner of Guangzhou) 19ம் நூற்றாண்டில் இருந்தவராவர். இவர் பிரித்தானியாவினால், சீனாவிற்குள் சட்டவிரோதமாக நடைபெற்றுவந்த அபின் போதைப்பொருள் வணிகத்திற்கு எதிராக கடும் நடவடிக்கைகளை மேற்கொண்டவர் ஆவார். இதனால் ஏற்பட்ட முதலாம் அபின் போரிற்கு காரணமானவரும் ஆவர். இன்றும் சீன மக்களால் மாவீரனாகப் போற்றப்படுபவரும் ஒருவரும் ஆவார்.  

## போதைப்பொருள் வணிகத்திற்கு எதிரான நடவடிக்கைகள்

, நியூ யோர்க் நகரில்]]  
பிரித்தானியா தமது நாட்டிற்குள் அபின் போதைப்பொருள் வணிகத்தையும் பயன்படுத்துவதனையும் சட்டவிரோதமானதாக அறிவித்து தடைசெய்துக்கொண்டு, அதே சட்டவிரோதமான அபின் வணிகத்தை சீனாவின் தடையுத்தரவையும் மீறி தொடர்ந்து மேற்கொண்டு வந்தமையைக் கண்டித்து, அதனை இடைநிறுத்தக் கடும் முயற்சிகளை எடுத்தவராவர். பிரித்தானியரின் ஆதரவுடனும், அதிக இலாபம் ஈட்டும் நோக்கில் அபின் வணிகத்தில் ஈடுப்பட்டோரின், அபின் போதைப்பொருள் கிடங்குகளைத் தேடித் தேடி அழித்ததுடன், இப்போதைப்பொருள் வணிகத்தில் ஈடுபட்டோருக்கு எதிராகவும் கடும் நடவடிக்கைகளை மேற்கொண்டார். அத்துடன் அபின் போதைப் பொருட்களை ஏற்றிவரும் பிரித்தானியப் போதைப்பொருள் கப்பல்களையும் தாக்கியழித்தார்.  

## மக்கள் செல்வாக்கு
இவரது அதிரடி நடவடிக்கைகளால் சீனப் பொது மக்களிடையே லின் சிசு ஒரு துணிச்சல் மிக்க மாவீரராக மதிப்பு பெற்றார். இன்றும் இவரைச் சீன மக்கள் இன்றும் ஒரு வரலாற்று வீரனாகவே போற்றி வருகின்றனர். இவரது பெயரிலேயே இவரது துணிகர நடவடிக்கைகளை விவரிக்கும் வண்ணம் திரைப்படமும் எடுக்கப்பட்டுள்ளது.  

## லின் சீசுவின் நினைவுச் சிலைகள்
லின் சீசுவின் உருவச் சிலைகளும் நினைவு மண்டபங்களும் சீனாவில் பல இடங்களில் எழுப்பப்பட்டன. அமெரிக்கா, நியூ யோர்க் நகரிலும் இவருக்கு ஒரு சிலை எழுப்பப்பட்டுள்ளது. குவிங் பேரரசு பிரித்தானியாவின் படை நடவடிக்கைகளுக்குப் பணிந்து செயல்பட்டதால், சீன மக்களிடையே குவிங் பேரரசு செல்வாக்கு இழந்தபோதும்  
, சீன மக்களிடையே லின் சீசு ஒரு மாவீரனாக இன்றும் போற்றப்பட்டு வருகின்றார். சீனாவில் மட்டுமன்றி சீனர்கள் வாழும் நாடுகளிலும் ஒவ்வொரு ஆண்டும், இவரை ஒரு வரலாற்று வீரனாக நினைவுக்கூறி வருவது குறிப்பிடத்தக்கது.
# விக்கிப்பீடியா:முதற்பக்கக் கட்டுரைகள்/நவம்பர் 23, 2009


**தமிழ்நாட்டு உலோகத் திருமேனிகள்** ஏறத்தாழ ஆயிரத்து ஐந்நூறு ஆண்டுகளுக்கு முன்பிருந்து தற்காலம் வரை தமிழ் நாட்டுக் கோயில் தேவைகளுக்காக உலோகங்களினால் உருவாக்கப்பட்ட கடவுட் சிலைகள் ஆகும். இவ்வாறு உருவாக்கப்பட்ட திருமேனிகளில் பல பல்வேறு படையெடுப்புக்களின்போது அழிந்து போய்விட்டன அல்லது காணாமல் போய்விட்டன. மேலும் பல, குடியேற்றவாத ஆட்சிக்காலங்களில் இந்தியாவுக்கு வெளியே கொண்டு செல்லப்பட்டுவிட்டன. சில இந்தியாவின் பல அருங்காட்சியகங்களிலும், ஏனையவை தமிழ் நாட்டின் பல பகுதிகளிலும் அமைந்துள்ள கோயில்களிலும் உள்ளன. உலோகத் திருமேனிகள், பொன், வெள்ளி, செம்பு, வெண்கலம், பஞ்சலோகம் போன்ற உலோகங்களினால் செய்யப்படுகின்றன.  
---

**வாசிங்டன், டி. சி.** (Washington, D.C.), முழுப்பெயர் **வாசிங்டன், கொலம்பியா மாவட்டம்** ஐக்கிய அமெரிக்காவின் தலைநகரமாகும். இப் பெயர் அந்நாட்டில் ஏற்பட்ட அமெரிக்கப் புரட்சியைத் தலைமையேற்று நடத்திய ராணுவத் தலைவர் ஜார்ஜ் வாசிங்டன் நினைவாக இடப்பட்டது. 2008ல் கொலம்பியா மாவட்டத்தில் 591,833 மக்கள் இருப்பதாக அமெரிக்க மக்கள் தொகை கணக்கெடுப்பு துறை கணித்துள்ளது. அருகிலுள்ள மேரிலாந்து, வர்ஜீனியா கவுண்டிகளை இணைத்த வாசிங்டன் பெருநகர பகுதியின் மக்கள் தொகை ஐந்து மில்லியனுக்கும் அதிகமாகும், இது ஐக்கிய அமெரிக்காவில் ஒன்பதாவது பெரியதாகும். 2007ல் மக்கள்தொகையில் 55.6% கறுப்பு இன மக்களும், 36.3% வெள்ளை இன மக்களும், 8.3% எசுப்பானிய (எல்லா இனமும்) மக்களும், 5% மற்றவர்களும் (அமெரிக்க பூர்வகுடிகள், அலாசுக்கா மக்கள், அவாய் மக்கள், பசிபிக் தீவு மக்கள் இதில் அடங்குவர்) 3.1% ஆசிய இன மக்களும், 1.6% கலப்பு இன மக்களும் வாழ்வதாக கணக்கிடப்பட்டனர்.
# திருச்செந்தூர், வந்தவாசி இடைத்தேர்தல்

இந்திய மாநிலமான தமிழகத்தில், தூத்துக்குடி மாவட்டம் **திருச்செந்தூர்** மற்றும் திருவண்ணாமலை மாவட்டம் **வந்தவாசி** (தனி) ஆகிய சட்டமன்ற தொகுதிகளுக்கான இடைத்தேர்தல் தேதி அறிவிக்கப்பட்டுள்ளது.  

அதன்படி இவ்விருத் தொகுதிகளுக்கான இடைத்தேர்தல் 19 டிசம்பர் 2009 அன்று நடைபெறும்.  

கடந்த 21 நவம்பர் 2009 அன்று தமிழக தலைமை தேர்தல் அதிகாரி **நரேஷ் குப்தா** இந்த அறிவிப்பை வெளியிட்டார்.  

திருச்செந்தூர் சட்டமன்ற தொகுதி உறுப்பினர் அனிதா ராதாகிருஷ்ணன், அ.தி.மு.க.வில் இருந்து நீக்கப்பட்டதால் தி.மு.க வில் இணைந்ததால் தனது உறுப்பினர் பதவியிலிருந்து விலகினார்.  

வந்தவாசி சட்டமன்ற தொகுதி உறுப்பினர் **எஸ்.பி.ஜெயராமன்** உடல்நலக் குறைவால் சமீபத்தில் காலமானார்.  

அதன்படி இவ்விருத் தொகுதிகளும் காலியானதாக அறிவிக்கப்பட்டது குறிப்பிடத்தக்கது.  

## தேர்தல் அட்டவணை
| தேர்தல் பணி | தேதி |  |
| --- | --- | --- |
| வேட்புமனு தாக்கல் | 25 நவம்பர் 2009 - 2 டிசம்பர் 2009 |  |
| வேட்புமனுக்கள் பரிசீலனை | 3 டிசம்பர் 2009 |  |
| வேட்புமனுக்களை திரும்பப் பெறுதல் | 5 டிசம்பர் 2009 |  |
| இடைத் தேர்தல் | 19 டிசம்பர் 2009 |  |
| ஓட்டு எண்ணிக்கை | 23 டிசம்பர் 2009 | } |

## கட்சிகளின் நிலை
| கட்சி | நிலை | வேட்பாளர்(கள்) |  |
| --- | --- | --- | --- |
| அ.தி.மு.க | போட்டியிடுகிறது
23 நவம்பர் 2009 அன்று வேட்பாளர்கள் அறிவிக்கப்பட்டனர் | திருச்செந்தூர் - **அம்மன் டி.நாராயணன்**
வந்தவாசி - **பி.முனுசாமி** |  |
| தி.மு.க | போட்டியிடுகிறது
24 நவம்பர் 2009 அன்று வேட்பாளர்கள் அறிவிக்கப்பட்டனர் | திருச்செந்தூர் - **அனிதா ராதாகிருஷ்ணன்**
வந்தவாசி - **எஸ்.பி.ஜெ.கமலக்கண்ணன்** |  |
| தே.மு.தி.க | போட்டியிடுகிறது
26 நவம்பர் 2009 அன்று வேட்பாளர்கள் அறிவிக்கப்பட்டனர் | திருச்செந்தூர் - **கோமதி ஆ.கணேசன்**
வந்தவாசி - **என்.ஜனார்த்தனன்** |  |
| காங்கிரசு | போட்டியிடவில்லை | தி.மு.க வேட்பாளர்களுக்கு ஆதரவு |  |
| விடுதலைச் சிறுத்தைகள் | போட்டியிடவில்லை | தி.மு.க வேட்பாளர்களுக்கு ஆதரவு |  |
| ம.தி.மு.க | போட்டியிடவில்லை | அ.தி.மு.க வேட்பாளர்களுக்கு ஆதரவு |  |
| பா.ம.க | போட்டியிடவில்லை | 49 ஓ விண்ணப்பத்திற்கு ஆதரவு |  |
| மார்க்சிஸ்ட் கம்யூனிஸ்டு | போட்டியிடவில்லை | அ.தி.மு.க வேட்பாளர்களுக்கு ஆதரவு |  |
| இந்திய கம்யூனிஸ்டு | போட்டியிடவில்லை | அ.தி.மு.க வேட்பாளர்களுக்கு ஆதரவு |  |
| பா.ஜ.க | போட்டியிடவில்லை | - | } |
# விக்கிப்பீடியா:வரவேற்புக் குழுமம்

## புதுப்பயனரை வரவேற்க உதவும் வார்ப்புருக்கள்

தமிழ் விக்கிபீடியாவிற்கு புதிய பயனர் பக்கம் தொடங்கியவர்களை வரவேற்க, கீழ்காணும் வார்ப்புருக்கள் பயன்பாட்டிலுள்ளன. இவற்றை தாங்களும் உபயோகிக்கலாம்; புதிய பயனர்களை வரவேற்கலாம்.  
- ****
- **** → சாதாரணமாக உபயோகிக்கப்படும் வார்ப்புரு.
- **** → extroverted message with bold advice
- **** → concise; won't overwhelm
- **** → shortest greeting, links to WC's
- **** → graphical menu format to ease transition from the graphic-heavy web
- **** → graphical; designed to fit the size of the user's screen
- **** → automatically identifies anonymous or registered users
- **** → Standard template plus 8 or so links
- **** → Standard template with a host of links - includes automatic signing
- **** → Same as but includes a section header
- **** → This template is a combination of 21 other welcome templates with automatic heading and signature and many more.

## வரவேற்புக் குழுமம் பயனர் பெட்டிகள்
இந்த வார்ப்புரருக்கள் பயனரின் பக்கத்தில் இணைத்துக் கொள்ள உருவாக்கப்பட்டவை. இதனை பயனர் பக்கத்தில் இடும் போது, பிற பயனர் காணுகையில் வரவேற்புக் குழுவில் உள்ளமையை அறிய இயலும்.  

****  

- வரவேற்பு குழுவின் பக்க இணைப்புடன்!
****  

- வரவேற்பு குழுவின் சின்னம் மட்டும். இந்த சின்னத்தினை வரவேற்புக் குழுவின் திட்ட பக்கங்களிலும், பயனர் பக்கத்தின் வலது மேல் பக்கத்திலும் பயன்படுத்திக் கொள்ளலாம்.

****
# வார்ப்புரு:வி-சாதாரண



}  

<p>வாருங்கள் அவர்களே, விக்கிபீடியாவிற்கு உங்களை வரவேற்கிறோம்.! உங்கள் பங்களிப்புக்கு நன்றி. இந்த தளம் உங்களுக்கு மிகவும் பிடித்திருக்கிறது என்று நாங்கள் நம்புகிறோம் .உங்களுக்கு உதவ மற்ற பக்கங்கள் இதோ: </p>  
அறிமுகம்  
விக்கிப்பீடியா:ஐந்து தூண்கள்  
ஒரு பக்கத்தை தொகுப்பது எப்படி  
உதவிக்கு  
ஒரு சிறந்த கட்டுரையை எழுதுவது எப்படி  
நடைக் கையேடு  

<p>தயவுசெய்து பேச்சுப் பக்கங்களிலும் கலந்துரையாடல்களிலும் உங்கள் கையொப்பத்தை இட என்ற குறியீட்டைப் பயன்படுத்துங்கள். </p>  
<noinclude>  
## உபயோகிக்கும் முறை
- ஒரு புதுப்பயனரை மேற்கண்ட வார்புருவை கொண்டு வரவேற்க (<tt></tt>இட்ட இடத்தில் உங்கள் கையொப்பம் வரும் ), புதுப்பயனரின் பேச்சு பக்கத்தில் இதை இடவும்:

- ஒரு தட்டு இனிப்புகளோடு சேர்த்து வரவேற்க :

</noinclude>
# இலைப்பரப்பு



**இலைப்பரப்பு** (leaf lamina; blade) என்பது இலையின் பரந்து விரிந்த அமைப்பாகும். பெரும்பாலும் இங்குதான் ஒளிச்சேர்க்கை நடைபெறுகிறது. எவ்விதம் இலைப்பரப்பு அமைந்திருக்கிறது என்பதைப் பொருத்து இலைகளை இரண்டு அடிப்படையான வகைகளாகப் பிரிக்கலாம்.  
தனி இலையில் இலைப்பரப்பானது பிரிவுபடாமல் இருக்கும். என்றாலும், இலையின் வடிவம் சோணைகளாக (lobes) உருவாகியிருந்தாலும், சோணைகளுக்கிடையேயான இடைவெளி முக்கிய நரம்புகளைப் போய் சேராதிருக்கும். கூட்டிலையில் இலைப்பரப்பு முழுவதுமாகப் பகுக்கப்பட்டிருக்கும். இலைப்பரப்பின் ஒவ்வொரு குருத்திலைகளும் முதன்மையான அல்லது இரண்டாம்பட்ச நரம்புகளுடன் பிரிக்கப்பட்டிருக்கும்.
# இலையடிச் செதில்


சிறிய இலை போன்றதான திசு இலைக்காம்பின் அடியில் காணப்படும் **இலையடிச் செதில்** (stipule), இலைத்தண்டில் இணைக்கப்படும் இடத்தில் அமைந்துள்ளது. இது இலை போன்றது அல்லது அதைவிட சிறியது. இதைக் காண்பது அரிது அல்லது இது விழுந்துவிடும், சில நேரங்களில் தழும்பை விட்டுச்செல்லும்.
# மணிமுத்தாறு (ஆறு)


**மணிமுத்தாறு** நெல்லை (திருநெல்வேலி) மாவட்டத்தில் உள்ள ஒரு ஆறு மற்றும் அணைக்கட்டு ஆகும். இயற்கையாகவே மணிமுத்தாறு தாமிரபரணி ஆற்றின் கிளை ஆறாக இருப்பதாலும் அணைக்கட்டு அதன் குறுக்கே கட்டப்பட்டிருப்பதாலும் மேற்கண்டவாறு வழங்கப்படுகிறது. இது மேற்குத் தொடர்ச்சி மலையில் தொடங்கி கல்லிடைக்குறிச்சி மற்றும் அம்பாசமுத்திரம் அருகே தாமிரபரணி ஆற்றில் கலக்கிறது. இதன் இன்னொரு கிளை கோதை ஆறாக கன்னியாகுமரி மாவட்டத்தின் மேற்கு பகுதிகளில் பாய்ந்து அரபிக்கடலில் கலக்கிறது.  

## மணிமுத்தாறு அணைக்கட்டு

நெல்லை மாவட்டம் களக்காடு மலைப் பகுதியில் செங்காந்தேரி அருகே பச்சையாறின் பிறப்பிடத்திலிருந்து தனியாக பிரிந்து மணிமுத்தாறு அருவியாக மணிமுத்தாறு அணைக்கட்டில் வந்து விழுகிறது. சாதாரண காலங்களில் இந்த நீரின் அளவை தாமிரபரணியுடன் ஒப்பிடும்பொழுது மிகவும் குறைவு என்பதால் இது வெறும் மழைக்கால வெள்ளநீர் வெளியேற்று ஆறாகவே இருந்து வந்தது. எனவே மழைக்காலங்களில் இந்த வெள்ளநீர் தாமிரபரணியில் கலந்து வீணாக கடலில் கலப்பதை தடுக்க காமராசரால் கொண்டு வரப்பட்ட திட்டமே மணிமுத்தாறு அணைக்கட்டுத் திட்டம். இதன் மூலம் சேமிக்கப்படும் நீர் நெல்லை மாவட்டத்தின் வறட்சிப் பகுதிகளான தெற்கு வீரவநல்லூர், கரிசல்பட்டி மற்றும் பச்சையாறு பாசனம் பெறாத நாங்குநேரி தாலுகாவின் வடக்குப் பகுதிகள் வழியாக மிகவும் வறட்சிப் பகுதிகளான திசையன்விளை மற்றும் அதன் சுற்று வட்டாரப் பகுதிகளுக்கு குடிநீராகவும் விவசாயத்திற்கும் பயன்படுகிறது.  

## மணிமுத்தாறு பேரூராட்சி

அணைக்கட்டு மற்றும் அருவி நல்ல சுற்றுலாத் தலங்களாக அமைகிறது. மேலும் தமிழ்நாடு காவல்துறையின் இரண்டு காவலர் பயிற்சி பள்ளிகள் இங்கு செயல்படுகின்றன. பொதுமக்கள் இங்கு சிறிதளவே வாழ்கின்றனர். மலைப் பகுதியான மாஞ்சோலை மற்றும் கோதையாறுக்கு மணிமுத்தாறே நுழைவு வாயில் என்பதால் மணிமுத்தாறு, மாஞ்சோலை, கோதையாறு பகுதிகளை இணைத்து மணிமுத்தாறு சிறப்புநிலை பேரூராட்சி அமைக்கப்பட்டுள்ளது.
# கெவ்லார் இழை


**கெவ்லார் இழை** (*Kevlar*) குறுக்கு வெட்டு அளவு மைக்ரோ அளவில் (Micro) இருக்கும். இழையாக இருக்கும் போது எந்த பொருளும் அதிக உறுதியுடன் இருக்கும். கண்ணாடி இழை மூன்றில் குறைந்த விலை, அதற்கேற்ற தரம். கெவ்லார் இழை தண்ணீரை விட அடர்த்தி குறைந்தது. ஆனால் மிக சிறந்த தடுப்பானாக செயல்பட கூடியது. எனவேதான் குண்டு துளைக்காத ஆடைகள், வாகனங்கள், தலைக் கவசம் ஆகியவற்றில் பயன்படுத்தப் படுகிறது. கார்பன் இழை விலை மிக அதிகம். அதற்கேற்ற உயர் தரம். எஃப் 1 பார்முலா வாகனங்களில் பயன்படுத்தப்படுகிறது.
# செயற்கை மழை



**செயற்கை மழை** என்பது செயற்கையாக மழை உண்டாக்கும் செயல்முறை. இது பல முறைகளில் செய்யப்படுகிறது.  

இதை ஒரு தொடர் முயற்சியாக தான் மேற்கொள்ள வேண்டும். மழை பெய்யக்கூடிய உத்திகளை வடிவமைப்பது. செயல்படுத்துவது, கண்காணிப்பது மற்றும் திறனாய்வு செய்வது போன்ற பல வழிமுறைகள் இதில் அடங்கியிருக்கினறன. இந்த வழிமுறைகளில் கணினியை பயன்படுத்தி மேகங்கள் ஒன்றாக கூடுவதை ஆய்வுசெய்யும் முயற்சிகளும் அடக்கம். செயற்கை மழை என்பது செயற்கையாக மேகத்தை உருவாக்கி மழை பெய்ய செய்வதல்ல. வளிமண்டலத்தில் இருக்கின்ற மேகங்கள், நாம் மழை பெய்ய வேண்டும் என்று நினைக்கின்ற இடத்திற்கு நேர் மேலே வரும்போது வேதிப்பொருட்களை தூவி மழை மேகங்களாக்கி மழை பெய்ய செய்வதாகும். இதை தான் cloud seeding அதாவது மேக விதைப்பு முறை என்று அழைக்கின்றனர். ஐம்பது ஆண்டுகளுக்கு மேலாக இவ்வாறு தான் செயற்கை மழையை உருவாக்கி வருகிறார்கள்.  

## செயல்முறை

செயற்கை மழை பெய்ய செய்வதில் மூன்று படிநிலைகள் உள்ளன.  

- காற்றழுத்தத்தை உருவாக்குதல்
- மழை மேகங்களை அதிகரித்தல்
- மழை மேகங்களை குளிரச் செய்தல்

## காற்றழுத்தத்தை உருவாக்குதல்

முதலில் காற்றழுத்தத்தை உருவாக்குவது. எந்த இடத்தில் மழையை பெய்யச் செய்ய வேண்டும் என விரும்புகிறோமோ அந்த இடத்தில் காற்றழுத்தத்தை ஏற்படுத்த வேண்டு்ம். அதன் மூலம் மழை மேகங்களை ஒன்றுகூட செய்வதே முதல் நிலை. கேல்சியம் கார்பைடு, கேல்சியம் ஆக்ஸைடு, உப்பும் யூரியாவும் கலந்த கலவை அல்லது யூரியாவும் அமோனியம் நைட்ரேடும் கலந்த கலைவையை மேகங்களில் தூவினால், அவை காற்றில் உள்ள ஈரத்தன்மையை உறிஞ்சி மழை மேகத்தை உருவாக்க உதவுகின்றன.  

## மழை மேகங்களை அதிகரித்தல்

இரண்டாவது நிலையில் மழை மேகங்களை அதிகரிக்க செய்யும் முயற்சிகள் மேற்கொள்ளப்படும். சமையல் உப்பு, யூரியா, அமோனியம் நைட்ரேட், உலர் பனி ஆகியவற்றை தூவி அதிக அளவிலான மழை மேகங்களை ஒன்றுகூட செய்ப்படுகிறது. இவ்வாறு செய்ய கால்சியம் குளோரைடும் சிலநேரங்களில் பயன்படுத்தப்படுவதுண்டு. உலர் பனி என்பது கார்பன் டை ஆக்ஸைடை அமுக்கி சுருக்கப்பட்ட பனிக்கட்டி பொடியாகும்.  

## மழை மேகங்களை குளிரச் செய்தல்

மூன்றாவது நிலையில் மழை மேகங்களை குளிரச் செய்து அதிக அளவு மழை பெய்யச் செய்கின்ற வேதியல் பொருட்களை தூவுவது . இந்த நேரத்தில் வெள்ளி அயோடைடு மற்றும் உலர் பனி ஆகியவற்றை மேகங்களில் தூவுகின்றனர். அவற்றை மேகங்களின் மேல் தூவினால் அவை குளிர்ந்துவிடுகின்றன. மழை மேகங்கள் குளிர்ந்தவுடன் நீர் துளிகளாக மழை பெய்ய தொடங்குகிறது.  

சிலநேரங்களில் மழை வருவது போன்று மேகங்கள் கறுத்து இருண்டிருக்கும். ஆனால் மழை பெய்யாது. இதை மேகங்கள் அதிகளவு குளிரடைந்த நிலை என்று கூறுவர். இவ்வாறு தோன்றினால், மேகங்களிலுள்ள ஈரப்பதம் நீராக மாற இயலாமல் இருப்பதை குறிக்கும். இந்த வேளையில் சிறிய விமானம் மூலம் வெள்ளி அயோடைடு மற்றும் உலர் பனி தூவப்பட்டால் குளிரடைந்த நிலை கலைக்கப்பட்டு மழை பெய்ய தொடங்கிவிடும். இந்நேரங்களில் மூன்றாவது படிநிலை மட்டுமே பயன்படுகிறது. சிலவேளைகளில் வெள்ளி அயோடைடு குச்சிகளை ஏவுகணை குண்டுகள் மூலம் இந்த மேகங்களின் நடுவில் வீசுவதும் உண்டு. இவ்வாறு மேற்கொள்ளப்படுகின்ற ஒவ்வொரு நிலைகளிலும், உத்திகளை வடிவமைப்பது. செயல்படுத்துவது, கண்காணிப்பது மற்றும் திறனாய்வு செய்வது போன்றவை வழிமுறைகள் அடங்கியுள்ளது குறிப்பிடத்தக்கது. சிலநேரங்களில் இந்த முயற்சிகள் தோல்வியில் முடிவதும் உண்டு.
# தியாகத் திருநாள்



**தியாகத் திருநாள்** ( அரபு: *عيد الأضحى* *ஈத் அல்-அழ்ஹா*) அல்லது **ஹஜ் பெருநாள்**, உலக அளவில் இஸ்லாமியர்களால் கொண்டாடப்படும் முக்கிய பண்டிகை ஆகும். இறைத் தூதர் இப்ராகீம் நபியின் தியாகத்தை நினைவுகூரும் விதமாக, ஒவ்வோர் ஆண்டும் இசுலாமிய நாட்காட்டியின் பன்னிரண்டாவது மாதமான துல் ஹஜ் மாதம் 10 ஆம் நாள் இது கொண்டாடப்படுகின்றது.  

வசதியுள்ள முஸ்லிம்கள், 'ஹஜ்' செய்வது என்பது, இஸ்லாத்தின் அடிப்படைக் கடமைகளில் ஐந்தாவது கடமையாகும்.. ஹஜ் செய்வது என்பது, புனிதப் பயணமாக மக்கா செல்வதாகும். இப்புனிதப் பயணக் கிரியைகள்/கடமைகளில் கடைசியானது இறைவனுக்காகப் பலியிடுதலாகும். இது ஹஜ் மாதம் பத்தாம் நாள் நடைபெறும். இந்தப் பெருநாள் தொழுகை நடைபெற்றபின் ஆரோக்கியமான ஆடு, மாடு, ஒட்டகம் போன்றவற்றை பலியிட்டுக் கொடுக்கப்படுகிறது. பெரும்பாலும் உலகம் முழுவதும் இந்தப் பண்டிகை, தியாகப் பெருநாள் என பொருள்படும் அரபிய பதமான *ஈத் அல்-அழ்ஹா* என்றே அழைக்கப்பட்டாலும், இந்திய நாட்டில் ஆட்டைப் பலியிடுவதை அடிப்படையாக கொண்டு பக்ரீத் (*பக்ரா + ஈத்) என்ற உருது பதத்தில் அழைக்கப்படுகின்றது.*  

## பண்டிகை வரலாறு

இறைவனின் தூதர்களாக இஸ்லாமியர்களால் நம்பப்படுபவர்களில் ஒருவர் இப்றாஹீம். இவர் சுமார் 4000 ஆண்டுகளுக்கு முன்பு, இன்றைய *ஈராக்*கில் வாழ்ந்து வந்தார். நெடுநாட்களாக, குழந்தை பாக்கியம் இல்லாமல் இருந்து வந்த இவருக்கு, இறுதியில் இவரின் இரண்டாவது மனைவி ஹாஜரா மூலம் ஓர் ஆண் மகவு பிறந்தது. இஸ்மாயீல் எனப் பெயரிடப்பட்ட அந்தக் குழந்தையின் வழி வந்தவர்களே இன்றைய அராபியர்கள். இஸ்மாயீல், பால்யப் பருவத்தை எட்டியிருந்த பொழுது, அவரைத் தனக்குப் பலியிடுமாறு, கடவுள், இப்ராஹிம் அவர்களுக்குக் கனவின் மூலம் கட்டளையிட்டார். இதைப்பற்றி இஸ்மாயீலிடம் கூறிய இப்ராஹிம், அவரின் அனுமதியுடன் பலியிடத் துணிந்தபொழுது, ஜிப்ரயீல் எனப்படும் வானவரை அனுப்பி, இறைவன் அதைத் தடுத்தார். மேலும், ஓர் ஆட்டை இறக்கிவைத்த இறைவன், இஸ்மாயீலுக்குப் பதில் அந்த ஆட்டை அறுத்துப் பலியிடுமாறு இப்ராஹிமிற்கு கட்டளையிட்டார்.  

மேற்கூறிய இந்த சம்பவத்தின் அடிப்படையிலேயே, தியாகத் திருநாள் கொண்டாடப்படுகின்றது. இப்ராஹிமின் தியாகத்தை நினைவு கூறும் வகையில், இஸ்லாமியர்கள் தங்கள் வீட்டில் ஆடுகளைப் பலியிட்டு, இந்த பண்டிகையைக் கொண்டாடுகின்றனர்.  

## திருநாள் கொண்டாட்டம்

### சிறப்புத் தொழுகை
சிறப்புத் தொழுகைகள் நடத்தப்படுவது, தியாகத் திருநாளின் முக்கிய அம்சம் ஆகும். உலகம் முழுவதும் இசுலாமியர்கள், இந்த நாளில் புத்தாடை அணிந்து இந்தத் தொழுகைகளில் கலந்து கொள்கின்றனர். பெரும்பாலும் இந்தத் தொழுகை, 'திடல்' போன்ற திறந்த வெளிகளிலேயே நடத்தப்படுகின்றன.  

### பலியிடல்
பலியிடல், தியாகத் திருநாளின் ஒரு சிறப்பம்சம் ஆகும். இந்த நாளில் இசுலாமியர்கள் தங்கள் வீட்டில் *ஆடு*, *மாடு*, *ஒட்டகம்* போன்றவற்றை இறைவனின் பெயரால் பலியிடுகின்றனர். பின்னர், அதன் இறைச்சியை மூன்று சம பங்குகளாகப் பிரித்து, ஒரு பங்கை அண்டை வீட்டார் மற்றும் நண்பர்களுக்கும், மற்றொரு பங்கை ஏழைகளுக்கும் கொடுத்துவிட்டு, மூன்றாவது பங்கை, தங்கள் தேவைகளுக்குப் பயன்படுத்துகின்றனர். இவ்வாறு பலியிடப்படும் விலங்கு, ஊனம் இல்லாமலும், குறைந்தபட்சம் ஒரு வயது பூர்த்தியானதாகவும் இருக்குமாறு பார்த்துக்கொள்ளப்படுகின்றது.
# பேண்தகைமை அளவீடு


**பேண்தகைமை அளவீடு** (Sustainability measurement) என்பது, கணிய அடிப்படையிலான பேண்தகைமை மேலாண்மையில் பயன்படும் அளவீடுகளைக் குறிக்கும். சூழல், சமூக, பொருளாதாரப் பேண்தகைமைகளைத் தனித்தனியாகவும் பல்வேறு சேர்க்கை நிலைகளிலும் அளவிடுவதற்கான அளவீட்டு முறைகள் இன்னும் உருவாகிக்கொண்டே இருக்கின்றன. இவை குறிகாட்டிகள், benchmarks, தணிக்கை, சுட்டெண்கள் மற்றும் கணக்கு வைத்தல், என்பவற்றுடன், மதிப்பீடு, appraisal மற்றும் பிற முறைகளையும் உள்ளடக்குகின்றன.. இவை பல்வேறு வெளி, காலம் என்பவற்றைச் சார்ந்த அளவுத்திட்டங்களில் பயன்படுத்தப்படுகின்றன.  

சூழல் சார் நோக்கிலிருந்து பார்க்கும்போது பேண்தகைமை அளவீடு என்பதை சூழ்நிலை மண்டலச் சேவைகள் மீதான கேள்வியையும், கிடைக்கக்கூடிய அவற்றின் வழங்கலையும் ஒப்பிடுவதற்கான வள மேலாண்மையின் கணிய அம்சமாகக் கருதப்படலாம்.  

## பேண்தகைமைக் குறிகாட்டிகளும் அவற்றின் செயற்பாடுகளும்
பேண்தகைமைக் குறிகாட்டிகளின் முதன்மை நோக்கம், பேண்தகைமை ஆளுகை வழிமுறையின் ஒரு பகுதியான பொதுக் கொள்கை உருவாக்கத்துக்குத் தகவல்களை வழங்குவதாகும்.  
பேண்தகைமைக் குறிகாட்டிகள் சமூக-பொருளாதார நடவடிக்கைகளுக்கும், சூழலுக்கும் இடையிலான எந்தவொரு ஊடுதொடர்பு அம்சங்கள் தொடர்பான தகவல்களையும் வழங்கக்கூடியன. உத்திசார் குறிகாட்டித் தொகுதிகளின் உருவாக்கம் பொதுவாக, என்ன நடக்கிறது? (விளக்கக் குறிகாட்டிகள்), இது தேவையா குறிக்கோள்களை எட்டுகிறோமா? (செயற் குறிகாட்டிகள்), மேம்படுகின்றோமா? (செயற்றிறன் குறிகாட்டிகள்), நடவடிக்கைகள் சரியாகச் செயற்படுகின்றனவா? (கொள்கைப் பயன் குறியீடு), முன்னரிலும் மேம்பட்டு இருக்கிறோமா? (மொத்தப் பொதுநலக் குறிகாட்டிகள்) போன்ற சில எளிமையான கேள்விகளைக் கையாள்கிறது. ஐரோப்பிய சூழல் முகமை பயன்படுத்தும் ஒரு பொதுக் கட்டமைப்பு, பொருளாதாரக் கூட்டுறவு மற்றும் வளர்ச்சி நிறுவனம் உருவாக்கிய DPSIR முறைமையில் சிறிது மாற்றம் செய்த முறையாகும். இது சூழல்சார் தாக்கங்களை ஐந்து கட்டங்களாகப் பிரிக்கின்றது.  

## சுட்டெண்கள்
- காற்று தரச் சுட்டெண்
- சிறுவர் வளர்ச்சிச் சுட்டெண்
- ஊழல் Perceptions சுட்டெண்
- குடியாட்சிச் சுட்டெண்
- சூழல் செயற்பாட்டுச் சுட்டெண்
- ஆற்றல் பேண்தகைமைச் சுட்டெண்
- கல்விச் சுட்டெண்
- சூழல் பேண்தகைமைச் சுட்டெண்
- சூழல் Vulnerability சுட்டெண்
- மொத்த உள்நாட்டுத் தனி நபர் உற்பத்தி
- கினி கெழு
- Gender Parity Index
- பால்சார் வளர்ச்சிச் சுட்டெண்
- Gender Empowerment Measure
- மொத்தத் தேசிய மகிழ்நிலை
- உண்மை முன்னேற்றக் குறியீடு
(முன்னைய பேண்தகு பொருளாதாரப் பொதுநலச் சுட்டெண்)  
- மொத்தத் தேசிய உற்பத்தி
- மகிழ் கோள குறியீடு
- மனித வளர்ச்சிச் சுட்டெண் (பார்க்க: மனித வளர்ச்சிச் சுட்டெண் அடிப்படையில் நாடுகளின் பட்டியல்)
- லெகாத்தம் வளநிலைச் சுட்டெண்
- பேண்தகு பொருளாதாரப் பொதுநலச் சுட்டெண்
- வாழ்நாள் எதிர்பார்ப்புச் சுட்டெண்
- பேண்தகு ஆளுகைக் குறியீடுகள்.
- பேண்தகு சமூகச் சுட்டெண்
- நீர் வறுமைச் சுட்டெண்

## அளவீட்டுமுறைகள்
- நீர் சுழற்சி
- கார்பன் சுழல்
- பாசுபரசுச் சுழல்
- நைதரசன் சுழல்
- கந்தகச் சுழல்
- ஓட்சிசன் சுழல்
# வாசெக்டமி



**வாசெக்டமி** (*vasectomy*) என்பது விந்து வெளியேறுவதைத் தடுக்க ஆணின் விந்துக்குழாய் அல்லது விந்துநாளத்தைத் துண்டித்து, கட்டி வைத்து அல்லது அடைப்பிட்டு மூடி செய்யப்படும் நவீன, எளிய மற்றும் சிறிய அறுவை சிகிச்சை ஆகும்.  

இது ஆண்களுக்கான கருத்தடைச் சிகிச்சை அல்லது குடும்ப நல அறுவைச் சிகிச்சை அல்லது குடும்பக் கட்டுப்பாட்டு அறுவை சிகிச்சை என்றும் அழைக்கப்படுகிறது.  

குறிப்பாகப் பெண்களுக்கானக் கருத்தடை அறுவைச சிகிச்சையை விட இது மிக எளிமையானது.  

## சிகிச்சை முறை
பொதுவாக இந்த எளிய பாதுகாப்பான சிகிச்சைக்கு மயக்க மருந்து தேவை இல்லை, குறிப்பிட்ட பகுதியை உணர்விழக்கச் செய்யும் மருந்து மட்டுமே கொடுக்கப்படுகிறது. தையலோ தழும்போ இல்லை.  

மருத்துவமனையில் தங்க வேண்டியத் தேவை இல்லை. புறநோயாளியாகச் சிகிச்சை பெற்றுக் கொண்டு, சிகிச்சை முடிந்தவுடன் வீட்டுக்குப் போகலாம்.  
சிகிச்சை முடிந்த 2 மணி நேரத்துக்குப் பிறகு வீட்டில் செய்யும் சாதாரண வேலைகளைத் தொடரலாம்.  

## பக்க விளைவுகள்

பொதுவாக எந்த பக்க விளைவுகளும் கிடையாது.
# முகமது அலி வம்சம்



பத்தொன்பதாம் நூற்றாண்டிலிருந்து இருபதாம் நூற்றாண்டின் முதல் பாதி வரை சூடான் மற்றும் எகிப்தை ஆண்ட அரச வம்சமே **முகமது அலி வம்சம்**( *உச்ராத் முகமது 'அலி *). நவீன எகிப்தை நிறுவியவராகக் கருதப்படும் முகமது அலி பாஷாவின் பெயரே இந்த வம்சத்துக்குச் சூட்டப்பட்டது. இந்த வம்சத்தை **அலவிய்யா வம்சம்** ( *அல்-உஸ்ரா அல்-'அலவிய்யா*) என்றும் அழைத்தனர், ஆனால் இதனுடம் துளியும் சம்பந்தமில்லாத மொரோக்கொவை ஆளும் அலவிய்யா வம்சம்த்துடன் குழப்பிக் கொள்ளக்கூடாது. இதன் பல அரசர்கள் கேதிவே என்ற பட்டம் வைத்துகொண்டதனால்,இதனைத் தற்காலத்தவர் 'கேதிவல் வம்சம்' என்றும் அழைத்தார்கள்.
# எகிப்தின் முகமது அலி



:*இந்த கட்டுரை எகிப்தின் தலைவர் பற்றியது. முகமது அலி அல்லது மெஹ்மெட் அலி என்ற பெயர்க்கொண்ட மற்றவர்களை பற்றி அறிய,முகமது அலி மற்றும் மெஹ்மெட் அலி பார்க்கவும்.*  

அல்பேனிய மொழியில் **முஹம்மத் அலி பாஷா** என்றும்,துருக்கிய மொழியில் **கவலளி மெஹ்மெட் அலி பாசா** என்றும் அழைக்கபெற்ற **முகமது அலி பாஷா அல்-மசுத் இப்ன் அகா** தற்பொழுதைய கிரேக்கத்தில் முன்பு இருந்த மாசிடோனியாவில் ஓட்டோமான் பகுதியில் கவளாவில் 1769-ஆம் ஆண்டு மார்ச் நான்காம் தேதி பிறந்தார்.அவர் அமைத்த வம்சம் தான் 1952-ஆம் ஆண்டு எகிப்திய புரட்சி வரை எகிப்தை ஆண்டது.
# நாஞ்சிங் உடன்படிக்கை


**நாஞ்சிங் உடன்படிக்கை** (*Treaty of Nanjing*) அல்லது **நான்கிங் உடன்படிக்கை** (*Treaty of Nanking*), என்பது 1842 ஆகஸ்ட் 29 ஆம் திகதி முதலாம் அபின் போரின் முடிவின் பின்னர் பிரித்தானியாவிற்கும் சிங் அரசவம்சப் பேரரசுக்கும் இடையில் கைச்சாத்திடப்பட்ட உடன்படிக்கையாகும். இந்த உடன்படிக்கையின் முதன்மை நோக்கம், சீனாவைப் பணியவைத்து, சீனாவிற்குள் அபினி போதைப்பொருள் வணிகச் சந்தையை திறப்பதாகும். அத்துடன் சீனாவுக்கு செலுத்தி வந்த சுங்கவரிகளைக் குறைப்பது உட்பட பலக்கோரிக்கைகளை பிரித்தானியா முன்வைத்தது.  

இந்த உடன்படிக்கை முதலாம் அபின் போரில் சீனப்பேரரசு படுத்தோழ்வியடைந்த நிலையில் நடத்தப்பட்ட பேரம் பேசலாகவே அமைந்தது. இந்த உடன்படிக்கையின் படி, பிரித்தானியப் படையணிகளால் கைப்பற்றப்பட்ட ஹொங்கொங் தீவை முறைப்படி பிரித்தானியாவுக்கே ஒப்படைக்க சீனப்பேரரசிடம் இருந்து ஒப்புதல் பெறப்பட்டது.  

## வெளியிணைப்பு
- http://web.jjay.cuny.edu/~jobrien/reference/ob24.html
# ஐஎன்எஸ் விராட்

**ஐ. என். எஸ். விராட்** இந்தியாவிடம் பயன்பாட்டிலுள்ள இரு வானூர்தி தாங்கிக் கப்பல்களில் ஒன்றாகும். இது 23 ஆயிரத்து 900 டன் எடை கொண்ட இந்த கப்பல் 226.5 மீட்டர் நீளமும், 49 மீட்டர் அகல மும் கொண்டது. இக்கப்பலிருந்து ஒரே நேரத்தில் 18 விமானங்களைத் செலுத்த முடியும்.  

## வரலாறு
*எச்எம்எஸ் ஹெர்மெஸ்* என்ற பெயரில் இந்தக் கப்பல் பிரிட்டன் கடற்படையில் பணியாற்றி வந்தது. 1984-ல் இது பிரிட்டன் கடற்படையில் இருந்து நீக்கப்பட்டது. இதன் பின்னர் இதை இந்திய அரசு வாங்கி 1987-ம் ஆண்டு மே 12-ம் தேதி இந்திய கடற்படையில் இணைத்தது.  

1989-ல் இலங்கையில் இந்திய அமைதிப் படை பணியிலும் 1999-ல் கார்கில் போரின் போதும் இக்கப்பல் முக்கியப் பங்காற்றியுள்ளது. நீரில் மட்டுமின்றி, நிலத்தில் இருந்தும் மேற்கொள்ளப்படும் ராணுவ செயல்பாடுகளுக்கும் இக்கப்பல் சிறப்பாக உதவக் கூடியது. நீர்மூழ்கி கப்பல்களுக்கு எதிரான நடவடிக்கையில் ஈடுபடக்கூடியது. 27,800 டன் எடை கொண்ட இக்கப்பல் 11 லட்சம் கிலோ மீட்டர் பயணித்துள்ளது.  

இறுதியாக கடந்த ஆண்டு விசாகப்பட்டினத்தில் நடைபெற்ற சர்வதேச கடற்படை நிகழ்ச்சியில் இக்கப்பல் பணியில் ஈடுபடுத்தப்பட்டது. இக்கப்பல் முழுச் செயல்பாட்டில் இருந்தபோது, 1,500-க்கும் மேற்பட்டோர் பணியாற்றினர். கடைசி பயணத்துக்குப் பிறகு இக்கப்பலின் பணியாளர்களின் எண்ணிக்கை 300-க்கும் கீழ் குறைக்கப்பட்டது.  

## ஓய்வு
உலகின் மிகப் பழமையான விமானம் தாங்கி கப்பலான ஐஎன்எஸ் விராட் இந்திய கடற்படையில் 30 ஆண்டுகள் சேவை உட்பட அந்தக் கப்பலின் 55 ஆண்டு கால நீண்ட பயணத்திற்குப் பின்னர் 6 மார்ச் 2017 அன்று ஐஎன்எஸ் விராட் கப்பலுக்கு ஓய்வு தரப்பட்டது.  

## உடைப்பு
முன்னதாக பிரிட்டன் கடற்படையில் எச்,எம்.எஸ் ஹெர்மஸ் என்ற பெயரில் இந்த கப்பல் சேவையாற்றியது. 1944 ம் ஆண்டு விக்கர்ஸ் ஆம்ஸ்ட்ராங் என்ற பிரிட்டன் நிறுவனத்தால் கட்டப்பட்டது இந்த கப்பல். 1959 ம் ஆண்டு பிரிட்டன் கப்பற்படையில் இது இணைந்தது. 1971ல் ஹெலிகாப்டர்கள் தாங்கும் கப்பலாக மாற்றி அமைக்கப்பட்டது. இது 1984ம் ஆண்டு இந்திய கப்பற்படைக்கு விற்கப்பட்டது. மே 1987 முதல் இந்திய கடற்படையில் விமானம் தாங்கி கப்பலாக சேவையை துவங்கியது. இது பிரிட்டனிலிருந்து இந்தியாவுக்காக வாங்கப்பட்ட ஒரே கப்பலாகும். கடந்த 30 ஆண்டு கால சேவைக்குப் பிறகு இந்திய கடற்படை விமானம் தாங்கி கப்பல் ஐஎன்எஸ் விராத் கப்பல், குஜராத்தில் கப்பல்களை உடைக்கும அலாங்க் துறைமுகத்திற்கு கொண்டு செல்லப்பட்டது. INS Viraat final journey and what lies ahead]</ref>  

## இதனையும் காண்க
- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
# 1952 எகிப்தியப் புரட்சி

**1952**ஆம் ஆண்டு நடைபெற்ற **எகிப்தியப் புரட்சி** , **சூலை 23 புரட்சி** எனவும் அறியப்படுவது, முகம்மது நஜீப் மற்றும் ஜமால் அப்துல் நாசரால் முன்னெடுக்கப்பட்டு, "சுதந்திர அதிகாரிகள் இயக்கம்" *(Free Officers Movement)* என்று தம்மை அழைத்துக்கொண்ட இளம் படைத்துறை அதிகாரிகளின் குழுவொன்று சூலை 23,1952 அன்று நடத்திய இராணுவப் புரட்சியாகும்.  

இந்த புரட்சியின் முதல் நோக்கமாக எகிப்திய மன்னர் ஃபரூக்கை வீழ்த்துவதாக இருந்தது. பின்னர் எழுந்த அரசியல் வேட்கைகளுக்கு இணங்க முடியாட்சியை முடிவிற்கு கொண்டு வந்து குடியரசை நிறுவுவதையும் எகிப்திலுள்ள பிரித்தானிய ஆளுமைப்பகுதிகளையும் சூடானையும் விடுவிப்பதையும் நோக்கங்களாக் கொண்டது. இந்தப்புரட்சியின் வெற்றி பல அரபு மற்றும் ஆப்பிரிக்கநாடுகளில் இதனைப்போன்று ஊழல் மலிந்த ஆட்சியாளர்களைப் பதவியிறக்க மேற்கொண்ட இயக்கங்களுக்கு ஊக்கமளித்தது.
# படிமம்:Dclicenseplate.jpg

## சுருக்கம்
DC License Plate with protest word "taxation without representation". வாசிங்டன் டிசி வாகன பதிவெண் பலகை. காங்கிரசில் வாக்குரிமை இல்லாததை குறிக்கும் சொல் இடம்பெற்றுள்ளது. ஆங்கில விக்கிப்பீடியாவில் இருந்து எடுக்கப்பட்டது. காங்கிரசில் வாக்குரிமை கோரும் இயக்கத்தில் ஒன்றான dcvote.org என்னும் தளத்தால் அனைவரும் பயன்படுத்த அனுமதிப்பட்டது.  
## அனுமதி:
# முகமது அலி வம்சத்தின் அரசர்கள் பட்டியல்

## அரசர்களின் பட்டியல்

### உதுமானிய மாகாணம் (1805–1867)

| *வளி* | சித்திரம் | முன்னவருடனான உறவுமுறை | ஆட்சிகாலம் ஆரம்பம் | ஆட்சிகாலம் முடிவு | முடிவு |
| --- | --- | --- | --- | --- | --- |
| **முகமது அலி பாஷா**
محمد علي باشا | &nbsp;— | ஜூன்,18 1805 | ஜூலை,20௦ 1848 | *உடல்நலக்குறைவால் இப்ராகிம் பாஷாவுக்கு ஆட்சி கைமாறியது.
*அலெக்சான்றியாவில் 1849-ஆம் ஆண்டு மறைந்தார். |  |
| **முதலாம் அப்பாஸ் ஹெல்மி**
عباس حلمي الأول | Nephew | 10 நவம்பர் 1848 | 13 ஜூலை 1854 | *Reigned until his death;
*Assassinated in unclear circumstances. |  |
| **சயீத் பாஷா**
سعيد باشا | Half-uncle | 14 ஜூலை 1854 | 18 ஜனவரி 1863 | *Reigned until his death. |  |
| **இஸ்மாயில் பாஷா**
إسماعيل باشا | Half-nephew | 19 ஜனவரி 1863 | 8 ஜூன் 1867 | *Became Khedive. | } |

### ஓட்டோமான் கேதிவேட் (1867–1914)

| கேதிவே | சித்திரம் | முன்னவருடனான உறவுமுறை | ஆட்சிகாலம் ஆரம்பம் | ஆட்சிகாலம் முடிவு | முடிவு |
| --- | --- | --- | --- | --- | --- |
| **இஸ்மாயில் பாஷா**
إسماعيل باشا | *மேலே பாருங்கள்* | 8 ஜூன் 1867 | 26 ஜூன் 1879 | *Deposed by Ottoman Sultan Abdul Hamid II under pressure from the UK and France;
*Died in exile in இசுதான்புல் in 1895. |  |
| **இரண்டாம் அப்பாஸ் ஹெல்மி**
عباس حلمي الثاني | மகன் | 8 ஜனவரி 1892 | 19 டிசம்பர் 1914 | *Deposed by the British following the outbreak of World War I;
*Abdicated in 1931;
*Died in exile in Geneva in 1944. | } |

### சுல்தானியம் (1914–1922)

| சுல்தான் | சித்திரம் | முன்னவருடனான உறவுமுறை | ஆட்சிகாலம் ஆரம்பம் | ஆட்சிகாலம் முடிவு | முடிவு |
| --- | --- | --- | --- | --- | --- |
| **ஹுசெய்ன் கமெல்**
حسين كامل | Half-uncle | 19 டிசம்பர் 1914 | 9 அக்டோபர் 1917 | *Reigned until his death. |  |
| **முதலாம் புவாத்**
فؤاد الأول | Half-brother | 9 அக்டோபர் 1917 | 15 மார்ச் 1922 | *Became King. | } |

### மன்னராட்சி (1922–1953)

| மன்னர் | சித்திரம் | முன்னவருடனான உறவுமுறை | ஆட்சிகாலம் ஆரம்பம் | ஆட்சிகாலம் முடிவு | முடிவு |
| --- | --- | --- | --- | --- | --- |
| **முதலாம் புவாத்**
فؤاد الأول | *See above* | 15 மார்ச் 1922 | 28 ஏப்ரல் 1936 | *Reigned until his death. |  |
| **Revolution** |  |  |  |  |  |
| **Cabinet**
<small>assuming the powers of King Fouad II</small>
<small>(26 July 1952&nbsp;– 2 August 1952)</small> | **Regency Body**
<small>assuming the powers of King Fouad II</small>
<small>(2 August 1952&nbsp;– 7 September 1952)</small> | **Prince regent**
<small>assuming the powers of King Fouad II</small>
<small>(7 September 1952&nbsp;– 18 June 1953)</small> |  |  |  |
| <small>Prime Minister
Ali Maher Pasha</small> | <small>Bahey El Din Barakat Pasha</small> | <small>Chairman
Prince Muhammad Abdel Moneim</small> | <small>Rashad Mehanna</small> | <small>Prince Muhammad Abdel Moneim</small> |  |
| **Fouad II**
فؤاد الثاني | Son | 26 July 1952 | 18 June 1953 | *Monarchy abolished;
*Currently lives in exile. | } |

## சான்றடைவு
# அரிச்சந்திரன் கோயில்



அரிச்சந்திரன் கோவில் என்றாலே உலகத்தில் வாழும் அனைத்து இந்துக்களுக்கும் நினைவிற்கு வருவது காசி (பனாரஸ்) என்னும் வாரணாசி நகரம் ஆகும். இந்துவாகப் பிறந்த ஒருவரின் சடலத்தை காசியில் கங்கைக் கரையில் அரிச்சந்திர மயானத்தில் எரித்தால் அவர்கள் சொர்க்கலோகம் அடைவார்கள் என்கிற நம்பிக்கையில் வசதி படைத்தவர்கள் இறந்தவுடன் பூத உடலை காசிக்கு எடுத்துச் சென்று அரிச்சந்திர மயானத்தில் எரியூட்டி அஸ்தியை கங்கையில் கரைக்கும் வழக்கம் பல்லாயிரம் ஆண்டுகளாக நடந்து கொண்டிருக்கின்றது.  

காசி நகர் மயானத்திற்கு சிறப்பு ஏற்பட்டதற்கு காரணம் அம்மயானத்தை ஒரு காலத்தில் அரிச்சந்திரன் காவல் காத்து காசி விஸ்வநாதரின் நேரடி ஆசியும் பெற்று வரம் பெற்ற காரணத்தினால் தான் காசி மயானம் சிறப்பு பெறுகிறது. அந்த நாள் முதல், பூலோகத்தில் உள்ள அனைத்து மயானங்களையும் அரிச்சந்திரன் காவல் காக்கின்றார் என்ற தத்துவத்துடன் ஒவ்வொரு மயானத்திலும் அரிச்சந்திரன் கோவில்கள் அமைக்கப்பட்டு அரிச்சந்திரன் ஆலயத்தில் அபிஷேகம் செய்து, ஆசீர்வாதம் பெற்று அனுமதி பெற்ற பிறகே மயானத்துக்குள் நுழைந்து இறந்த உடலுக்கு ஈமச்சடங்குகள் செய்யும் வழக்கம் தொன்று தொட்டு விளங்கி வருகிறது.  

## அரிச்சந்திரன் கோயிலின் உயர்வுகள்
காசியில் நடப்பது போன்றே ஒவ்வொரு ஊர் மயானத்திலும் பிணத்தை எரியூட்டின பிறகு அதை ஆற்றில் கரைக்க வேண்டும் என்பதற்காகத் தான் பெரும்பாலான மயானங்கள் ஆற்றின் கரையோரத்தில் அமைக்கப்படுகிறது. ஆறு இல்லாத ஊர்களில் மயானத்தின் பக்கத்தில் கங்கைக்கு நிகரான திருக்குளம் அமைக்கப்பட்டிருக்கும். ஈமச்சடங்கு முடிந்தவுடன் அஸ்தியை அந்த தடாகத்தில் கரைத்து விட்டு புனித நீராடும் வழக்கம் தொன்றுதொட்டு விளங்கி வருகிறது.  

கால வெள்ளத்தால் தமிழ்நாட்டு கிராமங்களில் மயானத்தில் அரிச்சந்திரனுக்கு முறையான ஆலயம் இல்லாத நிலையில் சவத்தைக் கொண்டு வந்து மயானத்திற்கு முன் உள்ள ஏதாவது ஒரு " கருங்கல் " அருகே சடலத்தை கீழே இறக்கி வைத்துவிடுவார்கள். பிறகு அந்த கல்லை அரிச்சந்திரனாக பாவித்து அனைத்து விதமான பால், தயிர், பஞ்சாமிர்தம் பன்னீர், மஞ்சள், விபூதி போன்றவைகளால் அபிஷேகங்களெல்லாம் அக்கல்லிற்கு முறைப்படி செய்து அந்த அரிச்சந்திரனாக பாவிக்கப்பட்ட கல்லுக்கு விபூதி, சந்தனம் திலகமிட்டு மாலை சாற்றி ஆராதனை செய்வார்கள். இதன் பிறகுதான் மயானத்தின் உள்ளே சென்று எரிக்கவோ அல்லது புதைக்கவோ செய்வார்கள்.  

இதுவரை தமிழகத்தில் காஞ்சீபுரம், திருவண்ணாமலை மற்றும் வேலூர் மாவட்டங்களின் 56 கிராமங்களில் அரிச்சந்திரன் ஆலயங்கள் அமைக்கப்பட்டுள்ளன.  

புதுச்சேரியில் உள்ள கருவடிக்குப்பம் குரு சித்தானந்தர் சுவாமி திருக்கோவில் அருகில் அமைந்துள்ள கருவடிக்குப்பம் இடுகாட்டில் சக்கரவர்த்தி அரிச்சந்திரனுக்கு கோயில் அமைக்கப்பட்டு தினமும் பூஜைகள் நடந்து வருகிறது, இங்கு அரிச்சந்திரன் இராஜாவாகவும். வெட்டியானாகவும் தன் மனைவியுடன் அருள்பாலிக்கின்றார்
# மில்மா



**மில்மா** என்பது இந்திய மாநிலமான கேரளாவில் திருவனந்தபுரத்தைத் தலைமை இடமாகக் கொண்டு இயங்கும் **கேரள கூட்டுறவு பால் விற்பனைக் கூட்டமைப்பு லிமிடெட்** என்ற தன்னாட்சி பெற்ற பொதுத்துறை நிறுவனம் ஆகும்.  

வணிக நடவடிக்கைகளாகிய பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்கிறது. 2017-18 ஆண்டு அறிக்கையின் படி இந்த கூட்டுறவு கூட்டமைப்பின் வருமானம் ₹3,003 கோடியென தெரிகிறது.  

## வரலாறு
1963-ஆம் ஆண்டு, இந்திய-சுவிட்சர்லாந்து நாடுகளின் கூட்டு ஒப்பந்தத்தின் அடிப்படையில், கேரளாவில் கறவை மாடுகள் வளர்ப்புத் திட்டம் ஆரம்பிக்கப்பட்டது.  

இதன் மூலம் **ஸ்விஸ் பிரவுன்** எனப்படும் கலப்பின மாடுகள் அறிமுகப்படுத்தப்பட்டன.  
தற்பொழுது இத்திட்டம் **கேரளா கால்நடை வளர்ப்பு மற்றும் பால் விற்பனை வாரியம்** என்ற அமைப்பின்கீழ் தொடர்கிறது.  

அமுல் அமைப்பின் வெற்றியைத் தொடர்ந்து, **தேசிய பால்பண்ணை மேம்பாட்டு வாரியம்** செயல்படுத்திய இந்திய **வெண்மைப் புரட்சி**த் திட்டத்தின்கீழ், *மில்மா* என்ற வணிக சின்னத்துடன் இயங்கும் **கேரள மாநிலக் கூட்டுறவு பால் விற்பனைக் கூட்டமைப்பு** 1980-ஆம் ஆண்டு ஆரம்பிக்கப்பட்டது.  

இத்திட்டத்தின் மூலம் 83 சதவீதத்துக்கும் மேலான கறவை மாடுகள் **சுனந்தினி** எனப்படும் கலப்பின பசுக்களாக மாற்றப்பட்டு, மாநிலத்தின் பால் உற்பத்தி பத்து மடங்காக உயர்த்தப்பட்டது.  

## *பால் ஆறுதல்* காப்பீடு
*பால் ஆறுதல்* என்பது கேரள மாநிலத்தின் பால் பண்ணையாளர்கள் மற்றும் பால்பண்ணைத் தொழிலாளர்களுக்காக மாநில பால்வள மேம்பாட்டுத் துறையால் செயல்படுத்தப்படும் ஒரு விரிவான காப்பீட்டுத் திட்டமாகும். கால்நடைகள், பால் பண்ணையாளர்கள், குடும்ப உறுப்பினர்கள், பால் பண்ணை தொழிலாளர்கள் மற்றும் குடும்ப உறுப்பினர்கள் காப்பீட்டின் கீழ் வருவார்கள். இந்திய ஆயுள் காப்பீட்டுக் கழகத்துடன் இணைந்து ஐக்கிய இந்தியா காப்பீட்டு நிறுவனம் இந்தத் திட்டத்தை செயல்படுத்தப்படுகிறது. பசு பாதுகாப்பு, ஆரோக்கிய பாதுகாப்பு, விபத்து காப்பீடு, ஆயுள் காப்பீடு ஆகிய பாலிசிகள் இதன் கீழ் கிடைக்கும். பால் கூட்டுறவு சங்கங்களில் உறுப்பினராக உள்ள விவசாயிகள், சங்க செயலாளரை அணுகி விண்ணப்பப் படிவத்தை சமர்ப்பித்து திட்டத்தில் உறுப்பினராகலாம். மாநில பால்வள மேம்பாட்டுத் துறை பிரீமியம் மானியமாக ஒரு குறிப்பிட்ட தொகையை (50% வரை) வழங்குவதால், பால் பண்ணையாளர் மிதமான தொகையை மட்டுமே செலுத்தினால் போதுமானது.  

கால்நடைகளை காப்பீடு செய்ய கிராம பஞ்சாயத்து கால்நடை மருத்துவரால் சான்றளிக்கப்பட்ட பதிவு படிவத்தை சமர்ப்பிக்க வேண்டும். *கோ ரக்ஷா* என்று அழைக்கப்படும் பாலிசியின் கீழ், ஒரு மாட்டுக்கு ₹50,000 முதல் ₹70,000 வரை காப்பீடு கிடைக்கும். 80 வயது வரை உள்ள விவசாயிகள் காப்பீட்டுத் தொகையைப் பெறுவார்கள். விவசாயிகளின் பெற்றோர் பயன்பெற வயது வரம்பு இல்லை. இத்திட்டத்தின் கீழ், ஒரு லட்சம் ரூபாய் வரை மருத்துவப் பயன் கிடைக்கும். விபத்து பாதுகாப்பு பாலிசியில் சேருபவர்களுக்கு ₹7 லட்சம் வரை காப்பீடு கிடைக்கும். பாலிசி காலம் ஓராண்டு ஆகும்.
# பிணைய நிலைமாற்றி

**வலையமைப்பு நிலைமாற்றி** என்பது கணினிகள், வழங்கிகள், அச்சுப்பொறி போன்றவற்றை இணைக்கும் ஒரு கணினி வலையமைப்புக் கருவி ஆகும்.  

பொதுவாக இவை ஓ.எசு.ஐ மாதிரியில் இவை தரவு நிலை மட்டத்தில் (2ஆம் மட்டம்)(Layer 2) இல் இயங்குகின்றன. மூன்றாம் மட்டத்தில்(Layer 3) இயங்கும் நிலைமாற்றிகளும் உள்ளன.
# சிவானந்தர்


**சிவானந்த சரசுவதி** (*Sivananda Saraswati*) அல்லது **சுவாமி சிவானந்தர்** (*Swami Sivananda*); 8 செப்டம்பர் 1887 – 14 சூலை 1963) ரிசிகேசத்தில் வாழ்ந்த ஓர் இந்து சமய அத்வைத வேதாந்த குரு ஆவார். அவர் 1887-ஆம் ஆண்டு செப்டம்பர் 8-ஆம் நாள் திருநெல்வேலி மாவட்டத்திலுள்ள பத்தமடை என்ற ஊரில் பிறந்தார். இவர் அப்பைய தீட்சிதர் வம்சத்தில் பிறந்தவர். சிறு வயதிலேயே கல்வி, கலை, விளையாட்டு, ஆன்மிகம் போன்ற அனைத்துத் துறைகளிலும் சிறந்து விளங்கினார்.  

மருத்துவப் படிப்பு படித்து மலேசியாவில் மருத்துவராகப் பணிபுரிந்தார். ஏழை எளியவர்களுக்கு இலவச சிகிச்சை நிறைய செய்தார். அக்காலத்தில் பணிகளுக்கூடே சத்சங்கம், பஜனை ஆகியவற்றிலும் ஈடுபாடு காட்டி வந்தார். சில ஆண்டுகளில் ஆன்மிக நாட்டம் மேலோங்க, தன் மருத்துவப் பணியைத் துறந்து இந்தியா திருப்பிக் கடுமையான தவத்திற்குப் பிறகு ரிஷிகேசத்தில் தெய்வ நெறிக் கழகம் என்ற ஆசிரமம் தொடங்கி, ஆன்மிக வேட்கை கொண்ட இளைஞர்களுக்குத் தன்னுடைய கருத்துகளைச் சொற்பொழிவுகள், புத்தகங்கள் வாயிலாகவும், மற்றும் சுற்றுபயணங்கள் மூலமாகவும் பரப்பினார்.  

சுவாமி சிவானந்தர் நிறுவிய தெய்வ நெறிக் கழகம், சுவாமி விட்டுச் சென்ற ஆன்மிகப் பணிகளைத் தொடர்ந்து செய்து வருகிறது.
# கணினி பிணையமாக்கம் தலைப்புகள் பட்டியல்


ஒரு காட்சிப்படுத்தல்]]  


## வன்பொருட்கள்
- திசைவி - Router
- பிணைய நிலைமாற்றி - Switch
- மையக்கருவி - Hub
- பிணைய நுழைவாயில் - Gateway (telecommunications)
- இணக்கி - Modem
- பிணைய தகவி - Network Adapter
- பிணைய அட்டை - Network Interface Controller
- வழங்கி - Server
- தடங்கல் இல்லா ஆற்றல் வழங்கி - UPS
- ஒளியிழை இணைப்பு - Optical fiber connector
- பணிக் கணினி - Work Station

- விசைப்பலகை, திரை, சுட்டி நிலைமாற்றி

## மென்பொருட்கள்
- பிணைய இயங்குதளம் - Network Operating System
- வழங்கி- Server
- உலாவி- Internet Browser
- கணினி அரண் - Computer Security
- நச்சுநிரல் எதிர்ப்பி - Anti Virus
- கட்டுப்பாட்டகம் - Web hosting control panel
- மெய்நிகராக்கி - Hypervisor
- மெய்நிகர் வலையமைப்பூடான கணினி - Virtual Network Computing

## நெறிமுறைகள்
### பயன்முறை அடுக்கு
- உரலி சீர் ஆதார அமைப்பிடக் கண்டுபிடிப்பான் - Uniform Resource Locators
- களப் பெயர் முறைமை/டி.என்.எசு - DNS
- இயங்குநிலை புரவன் உள்ளமைவு நெறிமுறை/டி.எச்.சி.பி - DHCP
- கோப்புப் பரிமாற்ற நெறிமுறை/எப்.டி.பி - FTP
- மீயுரை பரிமாற்ற நெறிமுறை/எச்.டி.டி.பி - HTTP
- எளிய அஞ்சல் பரிமாற்ற நெறிமுறை - Simple Mail Transfer Protocol
- இணையச் செய்தி அணுகு நெறிமுறை - IMAP
- Secure Shell
- Lightweight Directory Access Protocol (LDAP)/லைட்வெயிட் டைரக்டரி ஆக்சஸ் ப்ரோட்டோக்கால்

### தரவுக் குறிப்பீட்டுக் அடுக்கு

### அமர்வுக் அடுக்கு

### போக்குவரத்து அடுக்கு
- பரப்புகை கட்டுப்பாடு நெறிமுறை/டி.சி.பி - TCP
- பயனர் டேட்டாகிராம் நெறிமுறை (UDP)
- Simple Network Management Protocol

### வலையமைப்புக் அடுக்கு
- இணைய நெறிமுறை பதிப்பு 4/ஐ.பி - IPv4
- இணைய நெறிமுறை பதிப்பு 6 - IPv6
- Internet Protocol Suite

### தரவு இணைப்பு அடுக்கு
- புள்ளியிடை நெறிமுறை - Point to Pont Protocol - PPP
- ஈதர்நெட்
### பருநிலைக் அடுக்கு
## பிணையமாக்கம்
- திறந்த அமைப்பு இடைப்பிணைப்புப் படிமம்
- பொட்டலத்தை தாவல்
- தனிப்பரப்பு வலையமைப்புகள்(PAN)
- குறும்பரப்பு வலையமைப்புகள்
- பெரும்பரப்பு வலையமைப்புகள்
- ஈதர்நெட்
- மேகக் கணிமை
- பிணைய முகவரி மொழிபெயர்ப்பு
- தனியார் பிணையம்
- உள்பிணையம்

## பிணைய இடவியல்

## இணையம்

## வரலாறு
- 1969 - அர்பாநெட்
- 1970 - மின்னஞ்சல்
- 1989 - உலகளாவிய வலை
- 1998 - கூகிள் தேடல்

## நிறுவனங்கள்
- இணையச் சேவையாளர் - ISP
- வலையமைப்புகட்கு இடையேயான தகவல் மையப் பதிவுச் சேவை - Inter Network Information Center Registration Service
- சிஸ்கோ சிஸ்டம்ஸ் - Cisco Systems
- யுனிப்பர் - Juniper Networks
- டெல்
- எச். பி
- மைக்ரோசாப்ட்

## நபர்கள்
- வானிவர் புஷ் - Vajfnnevar Bush
- யே.சி.ஆர் லிக்லைடர் - J. C. R. Licklider
- ரெட் நெல்சன் - Ted Nelson
- தாமசு மேரில் - Thomas Merrill
- டக்கிளசு எங்கிள்பேர்ட் - Douglas Engelbart

## அடிப்படைக் கணிமை
பார்க்க: அடிப்படை கணினியியல் தலைப்புகள் பட்டியல்  

## நிரலாக்கம்
பார்க்க: நிரலாக்கம் தலைப்புகள் பட்டியல்
# நாணய மாற்று வீதம்

நிதித்துறையில், **நாணய மாற்று வீதம்** அல்லது **வெளிநாட்டு நாணய மாற்று வீதம்** என்பது, இரு நாடுகளின் நாணயங்களில் ஒரு நாணயத்தின் மதிப்பு மற்ற நாணயத்தில் எவ்வளவு என்பதைக் குறிப்பதாகும். இன்னொரு வகையில், இது, உள்நாட்டு நாணயத்தில் வெளிநாட்டு நாணயம் ஒன்றின் மதிப்பைக் குறிப்பதாகும். எடுத்துக் காட்டாக, நாணய மாற்றுவீதம் 38 இந்திய ரூபாய்க்கு 1 அமெரிக்க டாலர் என்னும்போது, ஒரு அமெரிக்க டாலரின் மதிப்பு 38 இந்திய ரூபாய்களுக்கு ஈடானது என்பது பொருள்.  

## வெளிநாட்டு நாணய மாற்றுச் சந்தை
வெளிநாட்டு நாணய மாற்றுச் சந்தை உலகின் மிகப் பெரிய சந்தைகளுள் ஒன்று. சில மதிப்பீடுகளின் படி ஒவ்வொரு நாளும் 3.2 டிரில்லியன் அமெரிக்க டாலர்கள் மதிப்புள்ள நாணயம் கைமாறுகின்றதாம்.  

## உடனடி மாற்று வீதம், முன்னோக்கிய மாற்று வீதம்
*உடனடி மாற்று வீதம்* என்பது குறித்த நேரத்திலுள்ள நாணய மாற்று வீதம் ஆகும். பிந்திய இன்னொரு தேதியில் கொடுத்து வாங்குவதற்காக முன்னதாகவே விலை குறித்துத் தீர்மானித்துக் கொள்ளும் மாற்றுவீதம் *முன்னோக்கிய மாற்று வீதம்* எனப்படும்.  

## கேள்விகள்
### கேள்வி நாணயம், மூல நாணயம்
நாணய மாற்று முறைமையில் விலைக்கான கேள்வி கொடுக்கும்போது, ஓர் அலகு மூல நாணயத்துக்காகக் கொடுக்க விரும்பும் கேள்வி நாணய (அல்லது விலை நாணயம்) அலகுகளின் எண்ணிக்கை குறிப்பிடப்படும். எடுத்துக்காட்டாக, நாணய மாற்றுக் கேள்வியொன்றில் EURUSD நாணய மாற்று வீதம் 1.432 (ஒரு யூரோவுக்கு 1.432 அமெரிக்க டாலர்கள்) எனக் குறிப்பிடப்பட்டால் கேள்வி நாணயம் அமெரிக்க டாலரும், மூல நாணயம் யூரோவும் ஆகும்.  

### நாணய மாற்று வீதம்
மூல நாணயம் எது எனத் தீர்மானிப்பதற்கு உலகின் பெரும்பாலான நாணய மாற்றுச் சந்தைகளில் மரபு ஒன்று உள்ளது. இதன்படி மூல நாணயமாக இருப்பதற்குரிய தெரிவொழுங்கு: யூரோ - பெரிய பிரித்தானிய பவுண்டு - ஆசுத்திரேலிய டாலர் - நியூசிலாந்து டாலர் - அமெரிக்க டாலர் - பிற நாணயங்கள் என அமைகின்றது. எனவே யூரோவில் இருந்து ஆசுத்திரேலிய டாலருக்கு நாணய மாற்றுச் செய்யும்போது யூரோவே மூல நாணயமாக இருக்கும். இதன் அடிப்படையில் குறிப்பிடப்படும் நாணய மாற்று வீதம் ஒரு யூரோவைப் பெற்றுக்கொள்வதற்கு எவ்வளவு ஆசுத்திரேலிய டாலர்கள் கொடுக்கவேண்டும் என்பதைக் காட்டும்.  

ஐரோப்பாவின் சில பகுதிகளிலும், ஐக்கிய இராச்சியத்தின் தொழில்முறை சாராச் சந்தைகளிலும், பெரிய பிரித்தானிய பவுண்டையே மூல நாணயமாகப் பயன்படுத்துகின்றனர். நாணய மாற்றுச் செய்யவேண்டிய இரண்டு நாணயங்களுமே மேற்காட்டிய பட்டியலில் இல்லாதிருந்தால், எது 1.000 இலும் கூடிய நாணய மாற்று வீதத்தைக் கொடுக்குமோ அதையே மூல நாணயமாகக் கொள்வது வழக்கு. இந்த விதிக்கு விலக்குகளும் உள்ளன. எடுத்துக்காட்டாக, சப்பானியர்கள் எப்போதும் சப்பானிய யென் நாணயத்தையே மூல நாணயமாகக் கொள்வர்.  

### நேரடிக் கேள்விகள் அல்லது விலைக் கேள்விகள்
ஒரு நாட்டின் உள்நாட்டு நாணயத்தை விலை நாணயமகப் பயன்படுத்தும் கேள்விகள் (எகா., யூரோ 0.63 = ஐ.அ.டா 1.00) நேரடிக் கேள்விகள் அல்லது விலைக் கேள்விகள் எனப்படுகின்றன. இதுவே பல நாடுகளிலும் கைக்கொள்ளப்படுகின்றது. நாட்டின் நாணயத்தை அலகு நாணயமாகப் பயன்படுத்தும் கேள்விகள் (எகா., யூரோ 1.00 = ஐ.அ.டா 1.58) மறைமுகக் கேள்விகள் அல்லது கணியக் கேள்விகள் எனப்படுகின்றன. பிரித்தானியச் செய்தித்தாள்கள் இதனைப் பயன்படுத்துகின்றன. ஆசுத்திரேலியா, நியூசிலாந்து போன்ற நாடுகளிலும் யூரோவலயத்திலும் இது பொதுவாகப் பயன்படுகிறது.  

- நேரடிக் கேள்வி: 1 வெளிநாட்டு நாணய அலகு = X உள்நாட்டு நாணய அலகுகள்
- மறைமுகக் கேள்வி: 1 உள்நாட்டு நாணய அலகு = X வெளிநாட்டு நாணய அலகுகள்
# நந்தினி (கர்நாடகா)

**நந்தினி** என்பது இந்திய மாநிலமான கர்நாடகாவில் பெங்களூருவைத் தலைமை இடமாகக் கொண்டு இயங்கும் **கர்நாடகா கூட்டுறவு பால் உற்பத்தியாளர்கள் லிமிடெட்** (அ) **பால் கூட்டுறவு சம்மேளனம்** என்ற பொதுத்துறை நிறுவனம் ஆகும்.  

வணிக நடவடிக்கைகளாகிய பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்கிறது.  

## மேலும் பார்க்க
- அமுல்
- ஆவின்
- மில்மா
- தூத்சாகர்
# உரசிணைப்பி



hub is attached to the disc with springs to damp chatter.]]  
**உரசிணைப்பி (அல்லது விடுபற்றி)** (Clutch - கிளட்ச்) என்பது இன்ஜினையும் கியரையும் இணைக்கும் ஒரு சாதனமாகும். அதாவது ஆற்றல் இன்ஜினில் இருத்து உரசினி வழியேதான் கியருக்கு கடத்தப்படும். பொறியின் சில்லுகளுக்கு செலுத்தும் சக்தியை தற்காலிகமாக விடுவிக்க, மீண்டும் வழங்கவும் இது பயன்படுகிறது. இது உராய்வு மூலம் செயல்படும் அமைப்பு. பொறியில் இருந்து வரும் கிராங்க் ஷாப்ட், நேரடியாக பற்சில்லுடன் உடன் இணைந்து இருக்காது. உரசிணைப்பி வழியாகத்தான் இணைந்து இருக்கும். திடீரென்று தடுப்பி போடுகிறோம், சில்லுக்கள் சுழல்வது நின்று விடுகின்றன. ஆனால் பொறி நிற்காது. ஏன்? அப்படி நிற்கவிலலையெனில் பொறி சேதம் ஆகிவிடும். எனவேதான் உரசிணைப்பி பயன்படுத்தப்படுகிறது.  

இதில் இரண்டு சொரசொரப்பான தகடுகள் ஒன்றோடு ஒன்று அழுத்தமாக பொருந்தி இருக்கும். அதன் மூலம் ஒன்றாக இணைந்து சுழலும். அதன் பிடிமானத்தை விட அதிகம் அழுத்தம் தரப்பட்டால் ஒரு முனை விடுபட்டு சுழலாமல் நிற்கும்; மறு முனை மட்டும் சுழலும்.
# முப்பரிமாண அச்சாக்கம்

**முப்பரிமாண அச்சாக்கம்** (*3D printing*) (சேர்க்கைத் தயாரிப்பு) என்பது முப்பரிமாணப் பொருட்கள் உற்பத்தித் தொழில்நுட்பம் ஆகும். எப்படி கணினியில் வடிவமைத்த ஆவணங்களை அச்சுப்பதித்துப் பெற முடியுமோ, அப்படியே ஒரு பொருளின் கூறுகளை மென்பொருளில் வரையறை செய்து, மூலப் பொருட்களை இட்டு முப்பரிமாண அச்சாக்கத்தின் மூலம் எளிமையாக உற்பத்தி செய்ய முடியும். இந்த தொழில்நுட்பம் தற்போது வளர்ச்சி பெற்று வருகிறது. உருவாக்க செயல்கூடங்கள் இந்த தொழில்நுட்பத்தை அடிப்படையாகக் கொண்டவை.  

## இவற்றையும் பாக்க
- முப்பரிமாண ஒளிப்படவியல்
# உயிரினங்களின் தோற்றம் (நூல்)


**உயிரினங்களின் தோற்றம்** (*On the Origin of Species*) ஆங்கில உயிரியலாளர் சார்ல்ஸ் டார்வினால் 1859 ஆம் ஆண்டு படிவளர்ச்சிக் கொள்கையை விபரித்து வெளியிடப்பட்ட நூல் ஆகும். உலகின் அறிவியல் நூல்களில் மிக முக்கிய வெளியீடுகளில் ஒன்றாக இது மதிக்கப்படுகிறது. இந்த நூல் படிவளர்ச்சிக் கொள்கையை ஆதாரங்களுடன் விளக்குகிறது. அன்றுவரை உயிர்களின் தோற்றதைப் பற்றி சமயத் தொன்மங்களே கருத்துக் கூறின. இந்த நூலின் இயற்கையான விளக்கம் உயிரியல் மரபியல் புரட்சிக்கு வித்திட்டு, உலகை மாற்றியமைத்தது.
# வார்ப்புரு:தகவல்பெட்டி புத்தகம்

}}  

| titlestyle = font-style:italic;padding-bottom:0.2em;  
| title = <includeonly>} <span  
title="ctx_ver=Z39.88-2004&rft_val_fmt=&rft.genre=book&rft.btitle=}}}} |&rft.date=}}}}}}}}}"></span></includeonly>  

| image =  
| caption = }}  

| label1 = பதிப்பாசிரியர்  
| data1 = }}  

| label2 = நூலாசிரியர்  
| data2 = }}  

| label3 = குரல்&nbsp;கொடுத்தவர்  
| data3 = }  

| label4 = உண்மையான&nbsp;தலைப்பு  
| data4 =  

| label5 = செயற்பாட்டிலுள்ள&nbsp;தலைப்பு  
| data5 =  

| label6 = மொழிபெயர்ப்பாளர்  
| data6 = }}  

| label7 = பட&nbsp;வரைஞர்  
| data7 = }}  

| label8 = அட்டைப்பட&nbsp;ஓவியர்  
| data8 = }  

| label10 = நாடு  
| data10 = }  

| label11 = மொழி  
| data11 = }  

| label12 = தொடர்  
| data12 = }  

| label13 =  
| data13 = }  

| label14 =  
| data14 = }}  

| label15 = வகை  
| data15 = }}  

| label16 = அமைக்கப்பட்டது  
| data16 = }  

| label17 = வெளியிடப்பட்டது  
| data17 = }  

| label18 = வெளியீட்டாளர்  
| data18 = }  

| label19 =  
| data19 = }}  

| label20 =  
| data20 = }}  

| label21 = ஊடக&nbsp;வகை  
| data21 = }  

| label22 = பக்கங்கள்  
| data22 = }  

| label23 = விருது  
| data23 = }}  

| label30 = ISBN  
| data30 =  
| |}}  
| }}  
}} }} }}  

| label31 = [[இணையக் கணினி நூலக மையம்|]]  
| data31 =  

| label32 =  
| data32 = }  

| label33 = [[காங்கிரஸ் நூலக வகைப்படுத்தல்|]]  
| data33 = }  

| label34 = முன்னைய&nbsp;நூல்  
| data34 =  

| label35 = அடுத்த&nbsp;நூல்  
| data35 =  

| label36 =  
| data36 = * } விக்கிமூலத்தில் | *  
}} }}  

| label37 =  
| data37 =  

| belowstyle = -top:#aaa solid;font-size:90%;  
| below = }}  

}}<noinclude>  

</noinclude>
# பவானிசாகர் அணை


கோயம்புத்தூர் மாவட்டத்தின் மேட்டுப்பாளையம், சிறுமுகை வழியாக வரும் பவானி ஆற்றுடன் நீலகிரி மாவட்டத்தில் உற்பத்தியாகும் மோயாறு கலக்கும் இடத்தில் கீழ் பவானி திட்டம் மூலம் அணை கட்டப்பட்டுள்ளது. இதனால் உண்டான நீர்தேக்கத்திற்கு **பவானி சாகர் நீர்தேக்கம்** என்று பெயர். நாடு விடுதலை அடைந்தபிறகு உருவான இத்திட்டம் 1956 இல் நிறைவடைந்தது. இந்த அணை பவானிசாகர் அணை என்றே அழைக்கப்படுகிறது. இவ்வணை ஈரோடு மாவட்டம் சத்தியமங்கலம் வட்டத்தில் உள்ள கொத்தமங்கலம் என்ற கிராமத்திற்கு அருகில் கட்டப்பட்டுள்ளது. இது ஒரு மண் அணையாகும். இதன் உயரம் 105 அடி, இதன் கொள்ளளவு 33 கோடி கனஅடியாகும். இதன் நீர்ப்பிடிப்பு பகுதி 1621.5 சதுர மைல் ஆகும். நீர்தேக்கத்தின் பரப்பளவு 30 சதுர மைல்களாகும். . அணை உள்ள இடத்தில் உள்ள நகர் அணையின் பெயராலயே பவானிசாகர் என அழைக்கப்படுகிறது, இது ஒரு பேரூராட்சி ஆகும். இவ்வணையிலிருந்து செல்லும் கீழ் பவானி திட்ட கால்வாய் ஈரோடு மாவட்டத்தை வளப்படுத்துகிறது.  

## அணையின் கொள்ளளவும் பாசன வசதியும்

பவானி சாகர் அணையின் கொள்ளளவு 32.8 டி.எம்.சி ஆகும். பவானி சாகர் அணையின் மூலம் புதிய ஆயக்கட்டு 2.07 லட்சம் ஏக்கர் பாசனம் பெறுகிறது. இப்புதிய ஆயக்கட்டு இரு பகுதிகளாக [ ஒற்றை படை, இரட்டை படை மதகுகள்] பிரிக்கப்பட்டு, ஆண்டுதோறும் ஒரு பகுதிக்கு [ 1,03 ,500 ஏக்கர்] நெல்லுக்கும், மறு பகுதிக்கு புஞ்சை பயிருக்கும், மாறி மாறி பாசனம் பெருகிறது. நெல்லுக்கு 24 டி.எம்.சி நீரும், புஞ்சை பயிருக்கு 12 டி.எம்.சி நீரும் ஆகமொத்தம் 36 டி.எம்.சி நீர் தேவை படுகிறது. இவ்வணையின் மூலம் பழைய ஆயகட்டுகளான தடப்பள்ளி, அரக்கன்கோட்டை பகுதிகள் பவானி சாகர் அணைக்கு கீழுள்ள கொடிவேரி அணைக்கட்டு மூலமும், காளிங்கராயன் அணைக்கட்டு மூலம், காளிங்கராயன் பாசன பகுதியும், பாசனம் பெருகிறது. அவைகளுக்கு ஆண்டுதோறும் 24 டி.எம்.சி நீர் தேவை படுகிறது. கொடிவேரி அணைக்கட்டு மூலம் 25 ,000 ஏக்கரும் , காளிங்கராயன் அணைக்கட்டு மூலம் 15 ,000 ஏக்கரும், பாசனம் பெறுகிறது  

## புனல்மின் நிலையம்
இந்த அணையில் இரண்டு நீர் மின் உற்பத்தி நிலையங்கள் உள்ளன, ஆற்றிற்கு நீர் வழங்கிடும் (MHPH) நுண்புனல் மின்நிலையத்தில் 8 மெகாவாட் திறனிலும் (RBC PH) வலதுகரை வாய்க்கால் மின்நிலையத்தில் 8 மெகாவாட் திறனிலும் என மொத்தம் 16 மெகாவாட் மின்னுற்பத்தி செய்யப்படுகிறது.  

16 32 மெகாவாட் (43,000 ஹெச்பி) திறனைக் கொண்டு, மொத்தமாக ஐந்து மெகாவாட் (21,000 ஹெச்பி) ஒரு திறனோடு உள்ளன.  

## வரலாற்றுச்சிறப்பு
தமிழகத்தின் இரண்டாவது பெரிய அணை என்னும் சிறப்பிற்குரியது பவானிசாகர் அணைக்கட்டு. ஆசியாவிலேயே மிக நீளமான மண் அணையும் இதுதான். டணாய்க்கன்_கோட்டை என்றழைக்கப்படும் வரலாற்றுச்சிறப்பு மிக்க ஓர் கோட்டை அணை நீருக்குள் மூழ்கியுள்ளது. கோடைக்காலங்களில் அணையில் நீர் வற்றிய பிறகு அந்தக் கோட்டையை காண இயலும்.  

ஹொய்சாளர் ஆட்சிக்காலத்தில் படைத்தளபதியான பெருமாள் தண்டநாயக்கனைப் பாராட்டி வழங்கப்பட்ட குறுநிலத்தை அவன் ஆண்டு வந்த போது கி.பி 1254ஆம் ஆண்டு ஆற்றுச்சமவெளியில் இந்தக் கோட்டையைக் கட்டி ஆண்டான். தண்டநாயக்கன் கோட்டை நாளடைவில் டணாயக்கன் கோட்டை ஆனது. பல நூறு ஆண்டுகள் ஆன பின்பும் கூட இன்னும் உறுதியுடன் இக்கோட்டை உள்ளது.
# பஞ்சலோகம்


**ஐம்பொன்** அல்லது **பஞ்சலோகம்** (*Panchaloha*, தேவநாகரி: पञ्चलोह) ஓர் மாழைக் கலவை (உலோகக் கலவை) ஆகும்.  

## பஞ்சலோகங்கள்
:#செப்பு,  
:#வெள்ளி,  
:#தங்கம்,  
:#துத்தம்,  
:#ஈயம்  
ஆகிய ஐந்து உலோகங்களும் கலந்தது பஞ்சலோகமாகும்.  

## பஞ்சலோக சிற்பங்கள்
இவை உயர்ந்த உலோகங்களாகக் கருதப்படுவதால் இறை திருமேனிகளை இவற்றின் கலவையால் வடித்து வந்தனர்.  

தமிழ் நாட்டில் உள்ள பல கோவில்களில் பஞ்சலோகத்தினால் ஆன சிலைகள் உள்ளன.
# பொது அறிவு

**பொது அறிவு** என்பது சமூகம்,நிகழ்வுகள்,இலக்கியம் மற்றும் உலகம் குறித்த சிறு தகவல்களாகும்.இவற்றை அறிந்து வைத்திருக்க அத்துறையில் ஆழ்ந்த பயிற்சி தேவையில்லை. இத்தகவல்கள் உலக வாழ்வினிற்கு நேரான பலன்கள் எதனையும் தராதபோதும்,தன்னைச் சுற்றி நிகழும் நிகழ்ச்சிகளைப் புரிந்து கொள்ள மிகவும் பயனாக உள்ளது. இவை ஒருவரின் பள்ளி/கல்லூரியில் பயிலும் கல்வியைத் தவிர்த்த கற்றலாக கருதப்படுகிறது.  

இத்தகவல்களின் மேலாண்மையை சோதிக்கும் வினா-விடை போட்டிகள் பள்ளி/கல்லூரி வளாகங்களில் மிக பரவலாகக் காணப்படுகிறது. தொலைக்காட்சி நிகழ்ச்சிகளிலும் பள்ளிகளுக்கிடையேயான போர்ன்விடா குவிஸ்,கோடீசுவரன் போன்றவை தனியிடம் பிடித்துள்ளன.வேலைக்கான தேர்வுகள் மற்றும் நேர்முகங்களிலும் ஒருவரின் பொது அறிவுத்திறன் அவரது நினைவாற்றல் மற்றும் நடப்பு உலக பார்வையை வெளிப்படுத்துவதாக சோதிக்கப் படுகிறது.